174 
D! SZABÓ JÓZSEF: 
melyet uralkodó gyanánt bytownitnak találtam, kiemeltem az amphibol- 
andesitet mint egy önálló typust, azt azonban teljesen kidomborítani csak 
most vagyok képes, miután a hypersthen is meg van honosítva a trachytok 
petrografiájában. Most a kétféle pyroxenandesit között ezen különbséget 
állítom fel, hogy a hypersthen az egyikben az amphibolt, a másikban az augitot 
kíséri, és így ha a hypersthent mint minden pyroxenandesit közös elegyrészét 
kihagyjuk, ezen két geológiai typust kapjuk: amphibol-andesit s augit-ande- 
sit; amaz az öregebb, emez a fiatalabb. 
Az amphibolnak, mely a biotit-trachytban is gyakran fellép, tehát csak 
akkor van osztályozási képessége, ha hypersthennel együtt lép fel; ellenben 
ha hypersthen nincs, hanem csak biotit, akkor nem bir ezen képességgel, mert 
ezt a biotit veszi át, a mi egyszersmind a régibb eruptiói sorrendet is kifejezi. 
A pyroxenandesitekben, nevezetesen az augit-andesitben, a hypersthent, 
mint MgFe-metasilicatot, néha a még Mg-dúsabb vegyület, az olivin, mint 
MgFe-orthosilicat is követi, a nélkül azonban, hogy ezen typus associatioja 
és az andesites habitus annyira megváltoznék, hogy valami üj alosztály fel¬ 
állítása válnék szükségessé. 
A dunai trachytcsoportban a typuskeveredések azért okoznak nagy 
bajt, mert itt kétféle pyroxenandesit lehet a biotit-trachyttal keveredve : külön 
az amphibol-andesit, és külön az augit-andesit. Itt az eldöntés úgy mint a 
Tokaj-Hegyalján vagy Selmeczen, tüstént a helyszínén lehetetlen, mert a két¬ 
féle pyroxenandesit egymáshoz annyira hasonlíthat, hogy az eldöntést a 
mikroszkóp segítsége nélkül biztosra soha sem vehetjük. De lehet typuskeve- 
redés az amphibol-andesit és az augit-andesit között is. 
A geolog feladata a térképezés is lévén, a biotit-tracliyt mellett látni 
fogja, hogy melyik normál tömegű pyroxenandesit lép fel s e szerint eseten- 
kint gyaníthatja, hogy mely typusok keveredését várhatja. 
Miután a dunai trachytcsoportban háromféle typus van, a typuskeve- 
redés esetei is háromfélék lehetnek : 
a) biotit-trachyttal keveredhetik az amphibol-andesit, 
b) biotit-trachyttal keveredhetik az augit-andesit, 
c) vegre amphibol-andesit augit-andesittal. 
Lássunk mindezekre példákat. 
a) Biotit-trachyt + amphibol-andesit. Visegrád környéké jó példa erre, 
minthogy itt meg van a biotit-trachyt és körülötte a hegyek az ott nagyon is 
uralkodó amphibol-andesitból állanak. 
A biotit-trachyt jól ismeretes az apátkuti völgyből, ott régóta fejtik s 
Budapestre mint burkolási anyagot koczka alakban hozzák. Azon kőbányától 
beljebb a völgyben megszűnik, ott szomszédja az amphibol-andesit, de ki- 
jebb a Duna felé megvan, csakhogy kevésbbé ép állapotban, sőt olyan kikép¬ 
ződéssel is bir, hogy maga a geolog sem tudja, minek tartsa. 
Ilyen állapotban találjuk a Dunaparton elhúzódó alacsony hegyen, a 
( 120 ) 
